proxectonos/corpus_dominio_legal_administrativo_tmp huggingface dataset:
RESOLUCIÓN do 29 de marzo de 2019 pola que se dá publicidade da encomenda de xestión á Fundación Semana Verde de Galicia para a posta á disposición dos espazos precisos e os traballos de apoio para a realización da 13ª convocatoria das probas de avaliación en competencias clave para acceder aos certificados de profesionalidade dos niveis 2 e 3 de cualificación profesional.
Consellería de Economía, Emprego e Industria — III. Outras disposicións — 17/04/2019

De conformidade co artigo 8.1.b) da Lei 19/2013, do 9 de decembro, de transparencia, acceso á información pública e bo goberno, dáse publicidade á encomenda de xestión da Consellería de Economía, Emprego e Industria á Fundación Semana Verde de Galicia, coas seguintes características:
– Resolución do 29 de marzo de 2019 pola que se encarga á Fundación Semana Verde de Galicia a posta á disposición dos espazos precisos e os traballos de apoio para a realización da 13ª convocatoria das probas de avaliación en competencias clave para acceder aos certificados de profesionalidade dos niveis 2 e 3 de cualificación profesional.
– Actividade: realizar os traballos de apoio para a realización das probas de avaliación en competencias clave para acceder aos certificados de profesionalidade dos niveis 2 e 3 de cualificación, de conformidade cos requirimentos técnicos que se detallan na devandita resolución, relativos ás obrigas da fundación, ás directrices de execución e ao cronograma das actividades que se van desenvolver.
– Natureza e alcance da xestión encomendada: encomenda de xestión a medios propios ao ter a Fundación Semana Verde de Galicia a consideración de medio propio instrumental da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: do 21 ao 31 de maio de 2019.
– Orzamento: 39.990,60 €.
– Financiamento: tramítase con cargo á aplicación orzamentaria 09.41.323A.226.13 dos orzamentos xerais da Comunidade Autónoma de Galicia para o ano 2019.
Santiago de Compostela, 8 de abril de 2019
EXTRACTO da Resolución do 20 de marzo de 2019 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2019.
Axencia Galega das Industrias Culturais — III. Outras disposicións — 05/04/2019

BDNS (Identif.): 447070.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
As persoas, físicas ou xurídicas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción de actividade escénica, que desenvolvan maioritariamente a súa actividade na Comunidade Autónoma de Galicia, quedan exceptuadas as asociacións e restantes entidades sen fins de lucro.
No suposto da modalidade 1 (subvencións á creación de espectáculos de empresas de nova creación), ademais, débense cumprir os seguintes requisitos:
–O equipo artístico debe estar integrado, como mínimo nun 50 %, por persoas nacidas a partir do ano 1984, inclusive. Enténdese por equipo artístico: elenco, dirección, deseño de espazo escénico, deseño de luz, deseño de espazo sonoro e deseño de vestiario.
– Antigüidade da compañía non superior aos tres anos. Para estes efectos, a constitución e antigüidade da compañía contabilizaranse desde a primeira data da alta no IAE, na actividade de produción ou distribución de espectáculos de artes escénicas.
Segundo. Finalidade
A finalidade destas axudas é fixar as bases que regularán o réxime de subvencións establecidas pola Agadic para contribuír á promoción da produción da actividade escénica, dentro do marco das competencias deste organismo, e proceder á súa convocatoria para o ano 2019 (código de procedemento CT403B).
Terceiro. Bases reguladoras
Resolución do 20 de marzo de 2019 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2019.
Cuarto. Importe
O importe global máximo das subvencións anteriormente detalladas será de 650.000 euros, suma que irá con cargo á aplicación orzamentaria 11.A1.432B.770.0 do orzamento de gastos da Agadic, código de proxecto 2010-0005, distribuído entre as anualidades 2019 e 2020: 150.000 euros con cargo ao exercicio 2019, e 500.000 euros con cargo ao exercicio 2020.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 20 de marzo de 2019
EXTRACTO da Resolución do 2 de abril de 2019 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (Galicia Emprende).
Instituto Galego de Promoción Económica — III. Outras disposicións — 17/04/2019

BDNS (Identif.): 449743.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarias
Poderán ser beneficiarias destas axudas as pequenas e medianas empresas segundo a definición establecida pola Comisión Europea no anexo I do Regulamento (UE) nº 651/2014 (DOUE L 187, do 26 de xuño), polo que se declaran determinadas categorías de axuda compatibles co mercado interior en aplicación dos artigos 107 e 108 do tratado, nas cales non concorra algunha das circunstancias previstas no artigo 10.2 e 3 da Lei 9/2007, do 13 de xuño, de subvencións de Galicia (DOG nº 121, do 25 de xuño), e cumpran as condicións establecidas no artigo 4 das bases reguladoras.
Segundo. Obxecto
As axudas concédense en réxime de concorrencia competitiva e teñen por obxecto estimular e impulsar a recuperación do tecido empresarial na Comunidade Autónoma, fomentar o desenvolvemento equilibrado do territorio galego e favorecer a creación de emprego a través da subvención á creación de pequenas e medianas empresas por parte de novos emprendedores, así como aos proxectos de investimento para a ampliación de pequenas e medianas empresas xa creadas, sempre que cumpran os requisitos para seren consideradas nova peme.
Terceiro. Bases reguladoras
Resolución do 2 de abril de 2019 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (Galicia Emprende).
Cuarto. Importe
Os créditos dispoñibles para concesións nestas convocatorias aboaranse con cargo á aplicación orzamentaria 09.A1.741A.7704 e polos seguintes importes con cargo aos seguintes exercicios:
Convocatoria 2019.1: 2.000.000 € con cargo ao ano 2019, 750.000 € para o ano 2020 e 250.000 € para o ano 2021.
Convocatoria 2019.2: 500.000 € con cargo ao ano 2019, 1.000.000 € para o ano 2020 e 500.000 € para o ano 2021.
Quinto. Prazo de presentación de solicitudes
Na convocatoria 2019.1 o prazo de presentación de solicitudes comezará o día seguinte ao da publicación da resolución de convocatoria no Diario Oficial de Galicia, e finalizará o 27.6.2019.
Na convocatoria 2019.2 o prazo de presentación de solicitudes comezará o 28.6.2019 e finalizará o 18.10.2019.
Santiago de Compostela, 2 de abril de 2019
EXTRACTO da Resolución do 1 de abril  de 2019, da Secretaría Xeral da Emigración, pola que se establecen as bases reguladoras para a concesión de axudas de emerxencia social, e se procede á súa convocatoria para o ano 2019 (código de procedemento PR935A).
Vicepresidencia e Consellería de Presidencia, Administracións Públicas e Xustiza — III. Outras disposicións — 17/04/2019

BDNS (Identif.): 448950.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas emigrantes galegas e os/as seus/súas fillos/as, que posúan a condición de persoas galegas residentes no exterior, de acordo co establecido no parágrafo seguinte.
Para os efectos da presente convocatoria, terán a condición de persoas galegas residentes no exterior aquelas persoas emigrantes que nacesen en Galicia ou ben acrediten ter residido en Galicia de forma continuada durante dez anos, con nacionalidade española, así como tamén os/as seus/súas fillos/as que teñan nacionalidade española e que se atopen vinculados con calquera concello galego no Padrón de residentes no exterior (PERE) ou no Censo electoral de residentes no exterior (CERA).
Excepcionalmente, para o caso de que estas persoas teñan que realizar unha viaxe e non poidan valerse por si mesmas, tamén poderá ser beneficiaria unha persoa acompañante.
Segundo. Obxecto
Aprobar as bases polas que se rexerá a concesión de axudas dirixidas a persoas emigrantes de nacionalidade española e de orixe galega residentes no exterior que carezan dos recursos económicos necesarios para atender situacións sobrevidas de carácter extraordinario de emerxencia social, sanitaria ou asistencial, que precisen dunha actuación urxente, para evitar ou paliar situacións de necesidade ou exclusión social, así como as que teñan por obxecto sufragar os custos das viaxes que teñan que realizar, por razóns destas características, as persoas que poidan ter a condición de beneficiarias.
Terceiro. Bases reguladoras
Resolución do 1 de abril de 2019, da Secretaría Xeral da Emigración, pola que se establecen as bases reguladoras para a concesión de axudas de emerxencia social, e se procede á súa convocatoria para o ano 2019 (código de procedemento PR935A).
Cuarto. Importe
Para a concesión das subvencións convocadas destinarase un crédito total de 50.000 euros, con cargo á aplicación orzamentaria 04.30.312C.480.0.
Quinto. Prazo de presentación de solicitudes
O prazo para a presentación de solicitudes será desde o día seguinte ao da publicación desta resolución no Diario Oficial de Galicia ata o 30 de novembro de 2019, ambos incluídos.
Santiago de Compostela, 1 de abril de 2019
RESOLUCIÓN do 2 de abril de 2019 pola que se modifica a Resolución do 21 de febreiro de 2019 pola que se aproban as bases reguladoras das subvencións para proxectos de enerxía solar fotovoltaica, dirixidas a particulares, para o ano 2019.
Axencia Instituto Enerxético de Galicia — III. Outras disposicións — 05/04/2019

A Resolución do 21 de febreiro de 2019 establece as bases reguladoras das subvencións para proxectos de enerxía solar fotovoltaica, dirixidas a particulares, para o ano 2019 (IN421O).
Estas axudas xestionaranse a través de entidades colaboradoras que terán que adherirse mediante o procedemento previsto na Resolución do 21 de febreiro de 2019 pola que se convoca o procedemento de selección das entidades colaboradoras que participarán na xestión das subvencións para proxectos de enerxías renovables para uso térmico e para proxectos de enerxía fotovoltaica, destinadas a particulares, para o ano 2019 (IN421N).
O prazo de presentación de solicitudes para estas axudas comeza o 8 de abril e debido a incidencias xurdidas na tramitación do proceso de selección de entidades colaboradoras non vai ser posible dispoñer da listaxe de entidades colaboradoras adheridas antes desta data, o que fai necesario modificar a data a partir da cal as entidades colaboradoras van poder presentar as solicitudes de axuda.
Ao tratarse dun procedemento de concorrencia non competitiva a listaxe de entidades colaboradoras debese publicar completa para non prexudicar a terceiros.
Con base no anterior, de acordo co disposto no artigo 32 da Lei 39/2015, do 1 de outubro, do procedemento administrativo común das administracións públicas, e en uso das competencias atribuídas no Decreto 142/2016, do 22 de setembro, polo que se crea a Axencia Instituto Enerxético de Galicia dispoño:
Artigo único. Modificación da Resolución do 21 de febreiro de 2019 pola que se aproban as bases reguladoras das subvencións para proxectos de enerxía solar fotovoltaica, dirixidas a particulares, para o ano 2019, que queda modificada da seguinte maneira
Un. Modifícase o artigo 3.2 que queda redactado nos seguintes termos:
2. O prazo de presentación de solicitudes de axuda comezará o 15 de abril ás 9.00 horas e rematará o 1 de xullo de 2019, excepto que se produza o suposto de esgotamento de crédito.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de abril de 2019
RESOLUCIÓN do 2 de abril de 2019 pola que se modifica a Resolución do 21 de febreiro de 2019 pola que se aproban as bases reguladoras das subvencións para proxectos de enerxías renovables de uso térmico, dirixidas a particulares, para o ano 2019.
Axencia Instituto Enerxético de Galicia — III. Outras disposicións — 05/04/2019

A Resolución do 21 de febreiro de 2019 establece as bases reguladoras das subvencións para proxectos de enerxías renovables, de uso térmico, dirixidas a particulares, para o ano 2019 (IN421P).
Estas axudas xestionaranse a través de entidades colaboradoras que terán que adherirse mediante o procedemento previsto na Resolución do 21 de febreiro de 2019 pola que se convoca o procedemento de selección das entidades colaboradoras que participarán na xestión das subvencións para proxectos de enerxías renovables para uso térmico e para proxectos de enerxía fotovoltaica, destinadas a particulares, para o ano 2019 (IN421N).
O prazo de presentación de solicitudes para estas axudas comeza o 8 de abril e debido a incidencias xurdidas na tramitación do proceso de selección de entidades colaboradoras non vai ser posible dispoñer da listaxe de entidades colaboradoras adheridas antes desta data, o que fai necesario modificar a data a partir da cal as entidades colaboradoras van poder presentar as solicitudes de axuda.
Ao tratarse dun procedemento de concorrencia non competitiva a listaxe de entidades colaboradoras débese publicar completa para non prexudicar a terceiros.
Con base no anterior, de acordo co disposto no artigo 32 da Lei 39/2015, do 1 de outubro, do procedemento administrativo común das administracións públicas, e en uso das competencias atribuídas no Decreto 142/2016, do 22 de setembro, polo que se crea a Axencia Instituto Enerxético de Galicia dispoño:
Artigo único. Modificación da Resolución do 21 de febreiro de 2019 pola que se aproban as bases reguladoras das subvencións para proxectos de enerxías renovables, de uso térmico, dirixidas a particulares, para o ano 2019, que queda modificada da seguinte maneira:
Un. Modifícase o parágrafo primeiro do artigo 3.2 que queda redactado nos seguintes termos:
2. O prazo de presentación de solicitudes de axuda comezará o 15 de abril ás 9.00 horas e rematará o 1 de xullo de 2019, excepto que se produza o suposto de esgotamento de crédito.
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de abril de 2019
RESOLUCIÓN do 4 de marzo de 2019, da Xerencia de Xestión Integrada da Coruña, pola que se anuncia a designación das asociacións de pacientes que forman parte do Consello Asesor de Pacientes da Área da Coruña e Cee.
Servizo Galego de Saúde — III. Outras disposicións — 05/04/2019

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes da área, anúnciase que as asociacións que forman parte do Consello Asesor da Área Sanitaria da Coruña e Cee son as seguintes.
Relación de Asociacións do Consello Asesor de Pacientes da Área da Coruña e Cee:
A Coruña, 4 de marzo de 2019
RESOLUCIÓN do 27 de marzo de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade dunha encomenda de xestión de carácter técnico á Axencia Galega de Infraestruturas, relativa aos expedientes de contratación para a adxudicación dos contratos de servizo de dirección de obra e servizos de dirección de execución de obra e coordinación de seguridade e saúde da terminal de autobuses integrada na estación intermodal de Ourense.
Consellería de Infraestruturas e Mobilidade — III. Outras disposicións — 05/04/2019

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Mobilidade á Axencia Galega de Infraestruturas para a realización das actuacións de carácter técnico que se susciten nos expedientes de contratación relativos ao servizo de dirección de obra e aos servizos de dirección de execución de obra e coordinación de seguridade e saúde da terminal de autobuses integrada na estación intermodal de Ourense, que ten as seguintes características:
– Obxecto: encomenda de xestión da Consellería de Infraestruturas e Mobilidade á Axencia Galega de Infraestruturas para a realización dos seguintes traballos:
• Na fase de preparación do expediente de contratación:
– Elaboración dos pregos de prescricións técnicas.
• Na fase de licitación do contrato dos servizos:
– Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
• Na fase de execución dos contratos de servizos:
– A dirección do contrato, como responsable del, coas facultades atribuídas polo artigo 52 do texto refundido da Lei de contratos do sector público.
• Calquera outro informe de carácter técnico que en relación con estos contratos de servizos sexa solicitado polo órgano xestor.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Mobilidade e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: a vixencia desta encomenda entenderase desde a súa sinatura ata a extinción do contrato.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 27 de marzo de 2019
RESOLUCIÓN do 11 de novembro de 2019 pola que se dá publicidade ás axudas concedidas ao abeiro da Resolución do 15 de xaneiro de 2019 pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento da Comunidade Autónoma de Galicia, e se establece a súa convocatoria para o ano 2019.
Axencia Turismo de Galicia — III. Outras disposicións — 20/11/2019

En cumprimento do disposto no artigo 15.1 da Lei 9/2007, de 13 de xuño, de subvencións de Galicia, e no artigo 13.4 da Lei 4/2006, de 30 de xuño, de transparencia e boas prácticas na Administración pública galega, así como no artigo 24 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 11.A2.761A.770.0, proxecto 2015 00005, crédito orzamentario 1.250,000 €, que figuran no anexo desta resolución, concedidas ao abeiro da Resolución do 15 de xaneiro da Axencia Turismo de Galicia pola que se establecen as bases reguladoras para a concesión, en réxime de concorrencia competitiva, de subvencións para actuacións de mellora das infraestruturas dos establecementos turísticos de aloxamento da Comunidade Autónoma de Galicia, e se establece a súa convocatoria para o ano 2019.
Santiago de Compostela, 11 de novembro de 2019
CORRECCIÓN DE ERROS. Resolución do 6 de novembro de 2019 pola que se regula a convocatoria e a selección de empresas TIC destinadas a albergar persoas bolseiras do programa de bolsas DigiTalent, no marco do Plan DigiTalent, para a realización de prácticas formativas.
Axencia para a Modernización Tecnolóxica de Galicia — III. Outras disposicións — 20/11/2019

Advertido erro na citada resolución, publicada no Diario Oficial de Galicia número 217, do 14 de novembro de 2019, é necesario realizar a seguinte corrección:
Na páxina 48777, no artigo oitavo, onde di: «... 20 de novembro de 2019...», debe dicir: «... 29 de novembro de 2019...».
CORRECCIÓN DE ERROS. Resolución do 11 de novembro de 2019 pola que se modifica a Resolución do 2 de maio de 2019 pola que se publica o Regulamento da sede electrónica desta universidade.
Universidade de Vigo — III. Outras disposicións — 20/11/2019

Advertido erro na citada resolución, na versión en castelán, publicada no
Diario Oficial de Galicia
número 217, do xoves 14 de novembro de 2019.
Faise a corrección na versión do DOG neste idioma. Tal corrección non procede no texto en galego.
ORDE do 7 de novembro de 2019 pola que se dispón o cesamento e o nomeamento de vogais do Consello Galego de Cooperación para o Desenvolvemento en representación do Fondo Galego de Cooperación e Solidariedade.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 19/11/2019

Segundo sinala o artigo 13 do Decreto 29/2017, do 9 de marzo, de cooperación para o desenvolvemento, de acordo co previsto polo artigo 22 da Lei 3/2003, do 19 de xuño, o Consello Galego de Cooperación para o Desenvolvemento (en diante, Congacode) é o órgano de consulta e participación da sociedade galega en materia de cooperación para o desenvolvemento e estará adscrito ao departamento competente nesa materia.
O punto primeiro do artigo 15 do Decreto 29/2017, do 9 de marzo, de cooperación para o desenvolvemento, regula a composición do Consello Galego de Cooperación para o Desenvolvemento (Congacode).
O punto terceiro do dito artigo 15 sinala que as persoas vogais do Congacode, excepto a persoa titular da vicepresidencia e as persoas representantes das consellerías da Administración xeral da Xunta de Galicia, serán nomeadas e cesadas pola persoa titular do consellería competente en materia de cooperación para o desenvolvemento, por proposta das entidades con representación nel, mediante unha orde publicada no
Diario Oficial de Galicia
, e desempeñarán os seus cargos por un período de catro anos.
Polo tanto, vista a proposta de nomeamento formulada polo Fondo Galego de Cooperación e Solidariedade, segundo o disposto no artigo 15.3 do Decreto 29/2017, do 9 de marzo, de cooperación para o desenvolvemento,
DISPOÑO:
Artigo único
1. Cesar como vogais titulares e suplentes do Consello Galego de Cooperación para o Desenvolvemento en representación do Fondo Galego de Cooperación e Solidariedade, agradecéndolles os servizos prestados, ás seguintes persoas:
2. Nomear como vogais do Consello Galego de Cooperación para o Desenvolvemento en representación do Fondo Galego de Cooperación e Solidariedade a:
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 7 de novembro de 2019
EXTRACTO da Orde do 8 de novembro de 2019 pola que se establecen as bases reguladoras das subvencións ás organizacións profesionais agrarias e asociacións agrarias para a realización de actividades de interese agrario e se procede á súa convocatoria para o ano 2019 (código de procedemento MR321A).
Consellería do Medio Rural — III. Outras disposicións — 20/11/2019

BDNS (Identif.): 481816.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias das axudas que se regulan nesta orde as seguintes entidades:
1. As organizacións profesionais agrarias legalmente constituídas en Galicia que concorreron ás eleccións ás cámaras agrarias que tiveron lugar o 26 de maio de 2002, segundo o recollido na disposición transitoria única da Lei 1/2006, do 5 de xuño, do Consello Agrario Galego.
2. As asociacións agrarias, con ámbito de actuación provincial ou autonómico, legalmente constituídas de acordo coa Lei orgánica 1/2002, do 22 de marzo, reguladora do dereito de asociación, con código de actividade 811, Agricultura, gandaría, silvicultura, caza, pesca, de acordo co Real decreto 949/2015, do 23 de outubro, polo que se aproba o Regulamento do Rexistro Nacional de Asociacións.
Segundo. Obxecto
A finalidade das axudas concedidas ao abeiro destas bases reguladoras é a realización de actividades de representación e de formación dos asociados das organizacións profesionais agrarias e asociacións agrarias legalmente constituídas e con implantación en Galicia e dos agricultores galegos en xeral.
Terceiro. Bases reguladoras
Estas axudas outorgaranse ao abeiro do disposto na Orde do 8 de novembro de 2019 pola que se establecen as bases reguladoras das subvencións ás organizacións profesionais agrarias e asociacións agrarias para a realización de actividades de interese agrario e se procede á súa convocatoria para o ano 2019 (código de procedemento MR321A).
Cuarto. Importe
A repartición das axudas realizarase polo sistema de rateo ata esgotar o orzamento (287.460 euros).
O importe das subvencións reguladas nesta orde non poderá en ningún caso ser de tal contía que supere o custo das actividades que vai desenvolver a entidade beneficiaria.
Quinto. Prazo de presentación de solicitudes
O prazo de presentación de solicitudes será dun mes, que se contará desde o día seguinte ao da publicación desta orde no
Diario Oficial de Galicia
.
Santiago de Compostela, 8 de novembro de 2019
RESOLUCIÓN do 7 de novembro de 2019, da Secretaría Xeral para o Deporte, pola que se fan públicos os Premios Deporte Galego do ano 2018 (código de procedemento DE401A).
Vicepresidencia e Consellería de Presidencia, Administracións Públicas e Xustiza — III. Outras disposicións — 20/11/2019

No
Diario Oficial de Galicia
nº 104, do 4 de xuño de 2019, publicouse a Resolución do 24 de maio de 2019, da Secretaría Xeral para o Deporte, pola que se convocan os Premios Deporte Galego do ano 2018.
Unha vez pechado o prazo de solicitude, e unha vez emendados os erros e/ou a falta de documentación, na data do 7.11.2019 tivo lugar a sesión do xurado cualificador que emite o seu acordo de concesión dos Premios Deporte Galego do ano 2018.
En virtude das atribucións que me foron conferidas,
Primeiro. Publicar o acordo do xurado cualificador dos Premios do Deporte Galego do ano 2018.
Segundo. Esta listaxe expoñerase na páxina web https://deporte.xunta.gal e será publicada no
Diario Oficial de Galicia
.
Terceiro. Esta resolución esgota a vía administrativa e contra ela pode interpoñerse un recurso potestativo de reposición ante a Secretaría Xeral para o Deporte, no prazo dun mes contado a partir do día seguinte ao da súa publicación no
Diario Oficial de Galicia
, ou ben, un recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses contados a partir do día seguinte ao da súa publicación.
Santiago de Compostela, 7 de novembro de 2019
RESOLUCIÓN do 12 de novembro de 2019 pola que se amplía a dotación orzamentaria da convocatoria de subvencións para a adquisición de vivenda do Plan estatal de vivenda 2018-2021, para o exercicio 2019.
Instituto Galego da Vivenda e Solo — III. Outras disposicións — 18/11/2019

O 11 de xaneiro de 2019 publicouse no
Diario Oficial de Galicia
a Resolución do 12 de decembro de 2018 pola que se establecen as bases reguladoras das axudas para a adquisición de vivenda do Plan estatal de vivenda 2018-2021, e se procede á súa convocatoria para o ano 2019.
O ordinal vixésimo sétimo, parágrafo 1, da citada resolución establece que as axudas previstas nesta convocatoria faranse efectivas con cargo á aplicación orzamentaria 07.83.451B.780.1, dos orzamentos xerais da Comunidade Autónoma de Galicia para o ano 2019, por un importe total de 800.000 euros, e financiarase con fondos propios da comunidade autónoma. Ademais, no parágrafo 3 do mesmo ordinal prevese que a contía establecida nesta convocatoria poderá ser obxecto de ampliación por resolución ditada pola persoa titular da Dirección Xeral do Instituto Galego da Vivenda e Solo (en diante, IGVS), que terá efecto logo da súa publicación no
Diario Oficial de Galicia
, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Tendo en conta que o importe das subvencións correspondentes ás solicitudes presentadas supera o previsto inicialmente na convocatoria, é necesario a súa ampliación para poder atendelas, tendo en conta a existencia de crédito para poder realizar a citada ampliación.
De conformidade co artigo 30.2 do Regulamento da Lei 9/2007, do 13 de xuño, de subvencións de Galicia, e co ordinal vixésimo sétimo da Resolución do 12 de decembro de 2018, é competente para ditar esta resolución a persoa titular da Dirección Xeral do IGVS.
Polo exposto,
RESOLVO:
Único. Ampliar a dotación orzamentaria para a convocatoria de subvencións para a adquisición de vivenda do Plan estatal de vivenda 2018-2021, para o exercicio 2019.
O incremento da dotación será de 600.000 euros, polo que a contía máxima das subvencións que se poderán conceder será de 1.400.000 euros.
Esta ampliación non implica a apertura do prazo para presentar novas solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 12 de novembro de 2019
EXTRACTO da Resolución do 14 de novembro de 2019 pola que se dá publicidade ao acordo do Consello de Dirección que modifica as bases reguladoras de préstamos directos para o financiamento empresarial en Galicia (código de procedemento IG408B).
Instituto Galego de Promoción Económica — III. Outras disposicións — 18/11/2019

BDNS (Identif.): 465441.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Modificación do importe
Establécese a liña de préstamos directos do Igape, Préstamos para financiar a operativa da industria auxiliar naval, con cargo á partida orzamentaria 09.A1-741A-8310, polo importe máximo indicado a seguir, que se establece conxuntamente coas restantes liñas de préstamos convocadas por Resolución do 2 de xullo de 2019 (DOG número 134, do 16 de xullo):
10.000.000 € para o ano 2019 e 8.000.000 € para o ano 2020.
Santiago de Compostela, 14 de novembro de 2019
RESOLUCIÓN do 8 de novembro de 2019 pola que se aproban e se fan públicas as relacións provisionais de admitidos e excluídos ás probas para a obtención da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 18/11/2019

De conformidade co establecido no artigo 5 da Orde do 21 de xaneiro de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
RESOLVE:
Aprobar as listas provisionais de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas, convocadas pola Resolución do 27 de setembro de 2019 pola que se convocan as probas para a obtención da habilitación do persoal de control de acceso a espectáculos públicos e actividades recreativas (DOG núm. 191, do 8 de outubro).
A listaxe provisional de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.gal.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos disporán dun prazo de dez (10) días hábiles, contados a partir do día seguinte ao da publicación desta resolución no
Diario Oficial de Galicia
, para emendaren o defecto que motivou a exclusión.
Os aspirantes que, dentro do prazo sinalado, non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formularen reclamación.
A Estrada, 8 de novembro de 2019
RESOLUCIÓN do 11 de novembro de 2019 pola que se dá publicidade á resolución de concesión das axudas ás agrupacións empresariais (clúster) innovadoras na Comunidade Autónoma de Galicia.
Instituto Galego de Promoción Económica — III. Outras disposicións — 21/11/2019

Mediante a Resolución do 29 de marzo de 2019 (DOG núm. 71, do 11 de abril), publicáronse as bases reguladoras das axudas do Igape ás agrupacións empresariais (clúster) innovadoras na Comunidade Autónoma de Galicia e procedeuse á súa convocatoria en réxime de concorrencia competitiva.
As ditas bases establecen no seu artigo 10.7 que a resolución será obxecto de publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 31 de outubro de 2019 de concesión das axudas do Igape ás agrupacións empresariais (clúster) innovadoras na Comunidade Autónoma de Galicia, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á Oficina virtual do Igape, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas), utilizando o seu NIF e o código IDE do expediente, para descargar a súa resolución individual. Transcorrido o dito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou a partir do día en que se puxo á súa disposición, no caso de non acceder ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou a partir do día en que se puxo á súa disposición, no caso de non acceder ao seu contido.
Santiago de Compostela, 11 de novembro de 2019
CORRECCIÓN DE ERROS. Resolución do 29 de outubro de 2019 pola que se modifica a Resolución do 6 de setembro do 2019 (Diario Oficial de Galicia número 198, do 17 de outubro) como consecuencia da renuncia á axuda dunha entidade.
Consellería de Sanidade — III. Outras disposicións — 18/11/2019

Advertido erro na citada resolución, publicada no DOG núm. 214, do 11 de novembro de 2019, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, corrixir o dito erro no anexo.
Na páxina 48338, onde di:
Debe dicir:
RESOLUCIÓN do 4 de outubro de 2019, da Secretaría Xeral Técnica da Consellería de Educación, Universidade e Formación Profesional, pola que se dá publicidade aos convenios de colaboración subscritos no segundo cuadrimestre do ano 2019.
Consellería de Educación, Universidade e Formación Profesional — III. Outras disposicións — 21/11/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Dar publicidade á relación dos convenios subscritos pola Consellería de Educación, Universidade e Formación Profesional nos meses de maio, xuño, xullo e agosto do ano 2019, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 11 de xuño de 2019, da Secretaría Xeral Técnica da Consellería de Educación, Universidade e Formación Profesional, pola que se dá publicidade aos convenios de colaboración subscritos no primeiro cuadrimestre do ano 2019 (DOG núm. 116, do 20 de xuño), dáselles publicidade aos convenios de colaboración pendentes de publicar subscritos no primeiro cuadrimestre do ano 2019 por esta consellería, que se incorpora como anexo II a esta resolución.
Santiago de Compostela, 4 de outubro de 2019
RESOLUCIÓN do 8 de novembro de 2019 pola que se ordena a publicación do Acordo do Consello da Xunta de Galicia do 7 de novembro de 2019 polo que se aproba a modificación da relación de postos de traballo da Consellería de Economía, Emprego e Industria e da Axencia Galega de Innovación.
Consellería de Facenda — III. Outras disposicións — 18/11/2019

A aprobación da modificación da relación de postos de traballo da Consellería de Economía, Emprego e Industria e da Axencia Galega de Innovación xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais.
En consecuencia, por proposta da Consellería de Economía, Emprego e Industria, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do 7 de novembro de 2019, adoptou o seguinte
Primeiro. Apróbase a modificación da relación de postos de traballo da Consellería de Economía, Emprego e Industria e da Axencia Galega de Innovación, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 7 de novembro de 2019, relativo á aprobación da modificación da relación de postos de traballo da Consellería de Economía, Emprego e Industria e da Axencia Galega de Innovación, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 8 de novembro de 2019
RESOLUCIÓN do 8 de novembro de 2019 pola que se aproban e se fan públicas as relacións provisionais de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 18/11/2019

De conformidade co establecido no artigo 5 da Orde do 21 de xaneiro de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
RESOLVE:
Aprobar as listas provisionais de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Resolución do 27 de setembro de 2019 pola que se convocan as probas para a renovación da habilitación do persoal de control de acceso a espectáculos públicos e actividades recreativas (DOG núm. 191, do 8 de outubro).
A listaxe provisional de aspirantes admitidos poderase consultar a través da páxina web oficial da Academia Galega de Seguridade Pública http://agasp.xunta.gal.
A listaxe provisional de aspirantes excluídos, con indicación da causa determinante da súa exclusión, figura como anexo a esta resolución.
Os aspirantes excluídos dispoñerán dun prazo de dez (10) días hábiles, contados a partir do día seguinte ao da publicación desta resolución no
Diario Oficial de Galicia
, para emendar o defecto que motivou a exclusión.
Os aspirantes que, dentro do prazo sinalado, non emenden os defectos motivo de exclusión serán excluídos definitivamente.
Así mesmo, os aspirantes que non figuren na relación de admitidos nin na de excluídos disporán do mesmo prazo co obxecto de formularen reclamación.
A Estrada, 8 de novembro de 2019
RESOLUCIÓN do 11 de novembro de 2019, da Dirección Xeral de Xustiza, pola que se aproban as listaxes definitivas das solicitudes admitidas e excluídas correspondentes ás axudas do fondo de acción social do ano 2019 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/11/2019

De conformidade co establecido no punto 4 da Resolución do 26 de abril de 2019, da Dirección Xeral de Xustiza, pola que se dá publicidade á convocatoria e aos criterios de repartición do fondo de acción social do ano 2019 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes definitivas das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión definitiva da súa solicitude realizarase a través da OPAX, co seu certificado dixital recoñecido ou co usuario e contrasinal.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 11 de novembro de 2019
ORDE do 13 de novembro de 2019 pola que se modifica a composición do Consello Social da Universidade de Santiago de Compostela.
Consellería de Educación, Universidade e Formación Profesional — II. Autoridades e persoal — 26/11/2019

Mediante a Orde do 30 de xaneiro de 2017 (DOG do 8 de febreiro), fíxose pública a composición do Consello Social da Universidade de Santiago de Compostela.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o ou a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades.
O artigo 77.3 da citada Lei 6/2013 establece que a representación dos intereses sociais no consello social corresponde a personalidades da vida cultural, profesional, económica, laboral ou social, entre eles seis membros designados polo Parlamento de Galicia.
A condición de persoa membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desta data.
Con data do 3 de outubro de 2019 o Consello Social da Universidade de Santiago de Compostela comunica á Consellería de Educación, Universidade e Formación Profesional a renuncia dos membros do consello social designados polo Parlamento de Galicia, Xerardo Estévez Fernández e Juan Luis Castro Rodríguez.
O Parlamento de Galicia remite certificación do Pleno do Parlamento celebrado o 22 de outubro de 2019 pola que designa a Ramón Medina González-Redondo e Rosa Blanca Rodríguez Gutiérrez membros do Consello Social da Universidade de Santiago de Compostela.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade dos novos membros do consello social.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a Ramón Medina González-Redondo e Rosa Blanca Rodríguez Gutiérrez membros do Consello Social da Universidad de Santiago de Compostela designados polo Parlamento de Galicia, en substitución de Xerardo Estévez Fernández e Juan Luis Castro Rodríguez.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de novembro de 2019
RESOLUCIÓN do 12 de novembro de 2019 pola que se notifica a retirada de dereitos de pagamento básico do ano 2019.
Fondo Galego de Garantía Agraria — III. Outras disposicións — 26/11/2019

De conformidade co disposto no artigo 16.4 do Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e control dos pagamentos directos e dos pagagamentos ao desenvolvemento rural, por non ter activados os ditos dereitos durante dous anos consecutivos, procede a retirada deles, pasando á Reserva Nacional.
Consonte co anterior, esta dirección
Primeiro. Facer pública a notificación na web do Fogga (https://fogga.xunta.gal/gl/pac/consultas_pac/dereitos_de_pagamento_basico) da resolución de retirada de dereitos de pagamento básico do ano 2019 pola non utilización destes en dúas campañas consecutivas.
Segundo. Contra esta resolución, que non pon fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade no artigo 30.4 da Lei 39/2015, do 1 de outubro.
Santiago de Compostela, 12 de novembro de 2019